62022CO0596_INF
Ordonanța Curții (Camera a șaptea) din 28 februarie 2023 –Kreis Gütersloh
(Cauza C‑596/22) (
1
)
„Trimitere preliminară – Articolul 99 din Regulamentul de procedură al Curții – Mediu – Evaluarea efectelor anumitor proiecte publice și private asupra mediului – Directiva 2011/92/UE – Obligația de efectuare a unei evaluări a efectelor asupra mediului sau a unei analize de la caz la caz – Efecte cumulative ale proiectelor – Construirea unei clădiri destinate creșterii păsărilor de curte pentru carne în apropierea unor clădiri similare”
1.
Întrebări preliminare – Răspuns care nu lasă loc niciunei îndoieli rezonabile – Răspuns care poate fi în mod clar dedus din jurisprudență – Aplicarea articolului 99 din Regulamentul de procedură
(art. 267 TFUE; Regulamentul de procedură al Curții, art. 99)
(a se vedea punctele 24 și 25)
2.
Mediu – Evaluarea efectelor anumitor proiecte asupra mediului – Directiva 2011/92 – Supunerea spre evaluare a proiectelor din clasele enumerate în anexa II – Luarea în considerare a efectului cumulativ al unui proiect cu alte proiecte – Reglementare națională care limitează obligația de a analiza acest efect cumulativ doar în cazul proiectelor legate de instalații comune – Inadmisibilitate
[Directiva 2011/92 a Parlamentului European și al Consiliului, astfel cum a fost modificată prin Directiva 2014/52, art. 4 alin. (3), și anexa III pct. 1 lit. (b) și pct. 3 lit. (g)]
(a se vedea punctele 27-34 și dispozitiv 1)
3.
Mediu – Evaluarea efectelor anumitor proiecte asupra mediului – Directiva 2011/92 – Supunerea spre evaluare a proiectelor din clasele enumerate în anexa II – Examinare de la caz la caz – Reglementare națională care prevede doar o asemenea analiză pentru proiectele care nu ating pragul prevăzut în anexa I – Admisibilitate – Luare în considerare a efectului cumulativ al unui asemenea proiect cu alte proiecte – Proiect care atinge pragul prevăzut în anexa I, luat în considerare cu alte proiecte – Indiciu al unui proiect care poate avea efecte semnificative asupra mediului
[Directiva 2011/92 a Parlamentului European și al Consiliului, astfel cum a fost modificată prin Directiva 2014/52, art. 2 alin. (1), art. 4 alin. (2) lit. (a), anexa I pct. 17 lit. (a) și anexa II]
(a se vedea punctele 37-47 și dispozitiv 2)
Dispozitivul
1)
Articolul 4 alineatul (3) din Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului, astfel cum a fost modificată prin Directiva 2014/52/UE a Parlamentului European și a Consiliului din 16 aprilie 2014, coroborat cu punctul 1 litera (b) și cu punctul 3 litera (g) din anexa III la Directiva 2011/92, astfel cum a fost modificată,
trebuie interpretat în sensul că
se opune unei reglementări a unui stat membru potrivit căreia obligația de analizare a efectului pe care un proiect l‑ar putea avea în comun cu alte proiecte este limitată la situațiile în care acest proiect de instalație și aceste alte proiecte au legătură cu instalații care le sunt comune.
2)
Directiva 2011/92, astfel cum a fost modificată prin Directiva 2014/52,
trebuie interpretată în sensul că
nu se opune unei reglementări a unui stat membru care prevede doar o analiză de la caz la caz, în sensul articolului 4 alineatul (2) litera (a) din Directiva 2011/92, astfel cum a fost modificată, în privința unui proiect care, individual, nu atinge pragul prevăzut în anexa I punctul 17 litera (a) din Directiva 2011/92, astfel cum a fost modificată, dar îl atinge atunci când este luat în considerare în comun cu alte proiecte. În cadrul acestei analize de la caz la caz, împrejurarea că un asemenea proiect atinge pragul respectiv atunci când este luat în considerare în comun cu alte proiecte poate să constituie totuși un indiciu că proiectul respectiv poate avea efecte semnificative asupra mediului, în sensul articolului 2 alineatul (1) din Directiva 2011/92, astfel cum a fost modificată.
(
1
)	JO C 463, 5.12.2022.